# Hyper Backup Explorer

Hyper Backup Explorer er et kompakt skrivebordsværktøj, der hjælper dig med hurtigt at gennemse og kopiere forskellige versioner af backupdata til umiddelbar brug

Hyper Backup Explorer fungerer med platformene Windows, Ubuntu og Fedora.

#### Bemærk:

Hyper Backup Explorer kan kuh anvendes til at finde backupdata, men ikke backup-LUN'er.

#### Sådan gennemser du backupfiler:

1. Åbn Hyper Backup Explorer, og klik på Gennemse backupfil.
2. Find SynologyHyperBackup.bkpi på dit backupmål, og åbn den.
3. Hvis du vil skifte mellem backupversioner, skal du udføre en af handlingerne:
   - Klik på kalenderikonet nederst til venstre, og klik på den rødmarkerede dato (tilgængelig med backupversioner).
   - Klik på højre eller venstre pil for at skifte mellem versioner.
4. Du finder et andet backupmål ved at klikke på Gennemse en anden backupfil, og fortsæt.

#### Sådan henter du backupfiler

Du kan hente backupfiler på en af disse måder:

- Højreklik på mappen/filen, og klik på Kopier til for at gemme den på destinationen.
- Træk-og-slip mappen/filen til destinationen.

#### Bemærk:

- Stien til backupplaceringen eller kopidestinationen kan ikke overstige 32767 tegn (Windows) eller 4095 (Ubuntu og Fedora).
- Du kan ikke gennemse et backupmål, der modtager backupdata i øjeblikket.
- Du kan kun kopiere filer eller mapper i en delt mappe.
- Kopiering af symbolske links til Windows-computere understøttes ikke.
- Du kan kopiere symbolske links til Ubuntu- og Fedora-computere ved at kopiere den indeholdende mappe.

#### Sådan filtrerer du mapper/filer:

Du kan konfigurere søgekriterier for at filtrere mapper/filer i den aktuelle visning.

1. Klik på forstørrelsesglasikonet øverst til højre, og angiv kriterierne: Søgeord, Type, Størrelse (KB) og Datointerval
2. Klik på Søg for at filtrere de mapper/filer, der matcher dine kriterier i den aktuelle visning.

#### Bemærk:

Mapper/filer i et krypteret backupmål kan ikke filtreres.